Vögele izstādē “Bauma 2022” prezentēs jaunās paaudzes asfalta ieklājējus

Divus soļus uz priekšu: asfalta ieklājēji “Dash 5”

Izstādē "Bauma 2022" pasaules pirmizrādi piedzīvos Vögele pirmie jaunās "Dash 5" paaudzes asfalta ieklājēji: SUPER 1900-5(i) un SUPER 2100-5(i) automaģistrāles klases ieklājējs un jaunākās paaudzes izbīdāmie ieklāšanas šabloni AB 500 un AB 600. Šie jaunie produkti ir izveidoti ar tālredzīgāku pieeju nekā jebkad agrāk.

Rītdienas prasības tiek izpildītas jau šodien

Jaunās paaudzes ieklājēji ir novatorisks risinājums nākotnes asfalta seguma klāšanai, un jau tagad atbilst mūsdienu ceļu būvē arvien pieaugošajām prasībām, kas tiek izvirzītas asfalta ieklājējiem. Ir nepieciešamas elastīgas, modulāras sistēmas, lai īpaši ņemtu vērā procesu automatizāciju un ilgtspēju, kā arī lietošanas ērtumu un ekonomiju.

Nākotnes prasībām atbilstošs aprīkojums ar "Dash 5"

Sīkāka informācija par “Dash 5” paaudzi tiks turēta slepenībā līdz pat izstādei "Bauma" Minhenē, taču, kā parasti, Vögele galveno uzmanību ir pievērsis lietotāju prasībām. Ieklāšanas darbu komandai tas galvenokārt nozīmē vienkāršu mašīnas vadību, maksimālu darba ērtumu un drošību darba vietā.

Ņemot vērā pieaugošās izejvielu cenas, arī ekonomija kļūst arvien svarīgāks faktors ceļu būves panākumu nodrošināšanā, tāpēc Vögele ir nodrošinājis “Dash 5” ieklājējiem īsāku iestatīšanas laiku, labāku loģistiku un lielāku mašīnu pieejamību. Lai novērstu kļūdas un paaugstinātu gan efektivitāti, gan ieklāšanas darba kvalitāti, vēl vairāk ir optimizēta arī procesu automatizācija, izmantojot palīgsistēmas un kontroles sistēmas.

Ilgtspējīga projektu īstenošana ir pieprasītāka nekā jebkad agrāk - arī ceļu būvniecībā. Mērķtiecīgi optimizācijas pasākumi samazina "Dash 5" ieklājēju trokšņa emisijas un degvielas patēriņu, vienlaikus saglabājot to pašu veiktspēju. Tā kā katrs ietaupītais degvielas litrs samazina CO₂ emisijas, no tā vienādu labumu gūst gan vide, gan ceļu būvētāji.

ATTĒLI:



V\_PR\_-5-Generation

Pasaules pirmizrāde izstādē "Bauma 2022": Vögele iepazīstinās ar pirmajiem jaunās "Dash 5" paaudzes asfalta ieklājējiem un atbilstošajiem ieklāšanas šabloniem.

Šie fotoattēli ir paredzēti tikai priekšskatīšanai. Lai drukātu publikācijās, lūdzu, izmantojiet 300 dpi izšķirtspējas fotoattēlus, kurus var lejupielādēt Wirtgen Group vietnēs.

Papildu informācijas iegūšanai, lūdzu, sazinieties ar:

WIRTGEN GROUP

Sabiedrisko attiecību departaments

Reinhard-Wirtgen-Strasse 2

53578 Vindhāgena

Vācija

Tālrunis: +49 (0) 2645 131 – 1966

Fakss: +49 (0) 2645 131 – 499

e-pasts: PR@wirtgen-group.comPR@wirtgen-group.com

www.wirtgen-group.com